Hiljutise uuringu sõnul pesevad mehed käsi eriti halvasti.
Hiljutise uuringu sõnul pesevad mehed käsi eriti halvasti.
Hiljutise Michigan State University ülikooli poolt läbiviidud uuringust selgus, et vaid viis protsenti inimestest pesevad käsi piisavalt kaua, et bakterid täielikult sureksid, vahendab Iltalehti.
Ja veelgi hirmuäratavam – umbes 33 protsenti inimestest ei kasuta käte pesemisel seepi ja umbes 10 protsenti ei pese peale tualetis käimist käsi üldse. Eriti halvasti pesevad käsi mehed.
Käte pesemine on kõige tõhusam viis vähendamaks nakkushaiguste levimist. Teadlased ongi tulemuste pärast mures, sest varasemalt on arvatud, et inimesed pesevad käsi palju paremini, kui nüüd uuringutest selgunud on.
Selleks, et bakterid sureksid, tuleks käsi pesta 15-20 sekundit ja käsi jõuliselt seebiga hõõruda.
Uuring põhines 3749 inimese jälgimisel ja see avaldati hiljuti teadusajakirjas Journal of Environmental Health. Teadlased sisenesid üldkasutatavatesse tualettidesse ja jälgisid, kuidas inimesed käsi pesevad.
Uuring on esimene omataoline, kus jälgiti eriti tähelepanelikult, kui kaua inimesed käsi pesevad ja kas nad kasutavad seepi või mitte.
Anneli Allikas-Parv
Jagatud
Öäk! Vaid viis protsenti inimestest peseb käsi õigesti!